Jocul didactic – abordare teoretico-explicativă Majoritatea pedagogilor recunosc rolul şi locul jocului în sistemul mijloacelor educative, subliniind faptul că această activitate dominantă în copilărie se manifestă diferit pe scara vârstelor. Vârsta preşcolară este vârsta jocului. Din activitatea de fiecare zi a copilului, jocul (din latinescul jocus = glumă, apropiat de ludus = amuzament, joc) ocupă, evident, locul preferat. Jucându-se, el îşi satisface nevoia de activitate, de a acţiona cu obiecte reale sau imaginare, de a se transpune în diferite roluri şi situaţii care îl apropie de realitatea înconjurătoare. Pentru copil, aproape orice activitate este joc. Jocul este munca lui, este binele, este datoria, este idealul vieţii. ,,Jocul este singura atmosferă în care fiinţa psihologică a copilului poate să respire şi, în consecinţă, poate să acţioneze. A ne întreba de ce se joacă copilul înseamnă a ne întreba de ce este copil şi nu ne putem imagina copilărie fără râsetele şi jocurile sale” (Edouard Claparede, 1976). Jocul, în opinia Ursulei Şchiopu, stimulează creşterea capacităţii copilului de a trăi din plin, cu pasiune, fiecare moment, având funcţia de o mare şi complexă şcoală a vieţii. Jocul didactic este definit ca ansamblu de acţiuni şi activităţi care, pe baza bunei dispoziţii şi a deconectării, realizează obiective instructiv-educative bine precizate. Folosirea jocului didactic în procesul de învăţământ, face ca orice copil să înveţe cu plăcere, să devină interesat de activitatea ce se desfăşoară, face ca cei timizi să devină mai volubili, mai activi, mai curajoşi, să capete mai multă încredere în capacităţile lor, mai multă siguranţă şi tenacitate în răspunsuri. Jocul reprezintă un ansamblu de acţiuni şi operaţii care, paralel cu destinderea, cu buna dispoziţie şi cu bucuria, urmăreşte obiectivele de pregătire intelectuală, tehnică, morală şi fizică a copilului. Inclus în activitatea didactică, elementul de joc impune acesteia un caracter mai viu şi mai atrăgător, aduce varietăţi activităţii intelectuale şi o stare de bună dispoziţie, de divertisment şi destindere, ceea ce previne apariţia oboselii şi plictiselii. Jocul didactic este un tip de joc prin care cadrul didactic consolidează, precizează şi verifică ansamblul de cunoştinţe predate copiilor, le îmbogăţeşte sfera de cunoştinţe. Conţinutul, sarcina didactică, regulile şi acţiunile de joc conferă jocului didactic un caracter specific, înlesnind rezolvarea problemelor puse copiilor. Jocurile didactice se realizează în cadrul activităţilor instructiv-educative din grădiniţă şi stimulează competitivitatea, dar şi lucrul în echipă, dezvoltându-le copiilor spiritul de întrajutorare, de cooperare, dar şi de ataşament faţă de echipa din care fac parte. Prin acest tip de jocuri copilul îşi dezvoltă potenţialul biopsihic, îşi dezvoltă spiritul de observaţie, îşi cultivă flexibilitatea gândirii, inventivitatea, iniţiativa. Prin caracterul lui practic, jocul mijloceşte cunoaşterea directă a lumii, şi mai ales, contribuie la formarea unor deprinderi trainice, trăsături complexe de caracter, convingeri, intense trăiri emoţionale. Ceea ce caracterizează în esenţă jocul didactic este faptul că îmbracă învăţarea în haina ludicului şi asigură un pronunţat caracter formativ. Prin folosirea jocurilor didactice în desfăşurarea activităţilor din grădiniţă se realizează importante sarcini formative ale procesului de învăţământ : - dezvoltarea spiritului de iniţiativă şi independenţă în muncă; - spiritul de echipă; - dezvoltarea spiritului imaginativ, creator şi de observaţie ; - dezvoltarea atenţiei; - dezvoltarea disciplinei şi spiritului de ordine în desfăşurarea unei activităţi; - formarea deprinderilor de lucru corect şi rapid; - asigurarea însuşirii mai rapide, mai temeinice, mai accesibile şi mai plăcute a cunoştinţelor. Jocul didactic este un tip specific de activitate prin care învăţământul condiţionează, precizează şi chiar verifică cunoştinţele copiilor, le îmbogăţeşte sfera de cunoştinţe, le pune în valoare şi le antrenează capacităţile creatoare ale acestora. Jocul didactic îmbină eficient atât elemente specifice recreerii, cât şi elemente de acumulare intelectuală. Cele două obiective prioritare ale învăţământului preşcolar – instrucţia şi educaţia – se realizează şi prin activitatea de joc, care contribuie la atingerea performanţelor formativ-educative. Eficienţa jocului este cu atât mai mare cu cât se realizează o concordanţă perfectă între procesul de cunoaştere, cel de învăţare şi acţiunea de joc. Jocul didactic îndeplineşte funcţii importante: • Funcţia cognitivă – jocul didactic este o cale de acces către cunoaşterea adevărurilor ştiinţifice şi a procedurilor de acţiune. El reprezintă pentru copii un mod de a afla, de a cerceta, de a descoperi cunoştinţe, de formare de structuri cognitive şi de strategii operatorii. • Funcţia motivaţională – în măsura în care jocul didactic reuşeşte să facă mai atractivă activitatea instructiv-educativă din grădiniţă, reuşeşte să suscite curiozitatea epistemică, să amplifice satisfacţiile, el devine implicit şi un factor motivaţional foarte util, de potenţare a energiilor copilului. • Funcţia formativ-educativă – jocurile didactice posedă calităţi transformatoare în măsura în care supun exersării şi dezvoltării diversele funcţii psihice ale copiilor, în măsura în care contribuie la formarea unor deprinderi intelectuale şi structuri cognitive, a unor noi convingeri şi sentimente, aptitudini şi atitudini, capacităţi şi comportamente, calităţi personale şi trăsături caracteriale. • Funcţia de socializare - A socializa înseamnă a transforma un individ dintr-o fiinţă asocială într-o fiinţă socială, inculcându-i moduri de gândire, simţire, acţionare. Una dintre consecinţele socializării prin jocul didactic este stabilizarea normelor de comportament astfel dobândite. Această interiorizare a normelor şi valorilor permite, de asemenea, însuşirea regulilor sociale şi creşterea solidarităţii dintre membrii grupului. • Funcţia organizatorică – jocurile didactice permit o bună planificare a timpului cadrului didactic şi al copilului. În joc toţi copiii devin activi, acţiunile fiind jalonate şi controlate prin reguli. Jocul asigură climatul psihologic cel mai favorizant pentru dezvoltarea armonioasă a copilului. „Atitudinea de joc” sau „spiritul de joc” în concepţia lui J. Bruner exercită o influenţă benefică asupra adaptabilităţii copilului preşcolar la mediu. Inserţia jocului didactic în activităţile din grădiniţă nu este o problemă formală, ci presupune o cunoaştere ştiinţifică a problemei, didactic şi metodic. De seriozitatea proiectării activităţii de joc depinde succesul acţiunii de învăţare în învăţământul preşcolar şi chiar şcolar. Jocul bine ales stimulează iniţiativa, spiritul de organizare, creativitatea. Jocul didactic este un mijloc de pregătire a copiilor pentru şcoală, deoarece satisface la modul optim nevoia de activitate a copilului, îi oferă noi cunoştinţe, stimulându-i gândirea, memoria, imaginaţia, atenţia, vorbirea, spiritul inventiv. Jocul didactic este una dintre formele jocului şi este, totodată, un mijloc de accelerare a trecerii de la joc la învăţare, deoarece îmbină ludicul cu asimilarea de cunoştinţe şi formarea unor capacităţi de cunoaştere. Jocurile didactice oferă un cadru prielnic pentru învăţarea activă, participativă, stimulând iniţiativa şi creativitatea preşcolarului. Obiectivele educaţionale vor fi mai bine realizate prin intermediul jocului, deoarece prin natura sa jocul cuprinde o motivaţie intrinsecă, mobilizând resursele psihice ale copiilor, asigurând participarea, captând interesul, angajând afectiv şi atitudinal. Datorită conţinutului şi modului de desfăşurare, jocurile didactice sunt mijloace eficiente de activizare a întregii clase, dezvoltă spiritul de echipă, de întrajutorare, formează şi dezvoltă deprinderi practice elementare şi de muncă organizată. Ele contribuie la dezvoltarea stăpânirii de sine, a autocontrolului ca şi a spiritului de independenţă, a perseverenţei, a spiritului colectiv şi a altor calităţi de voinţă şi caracter. În joc copiii învaţă să se ajute unii pe alţii, să se bucure de succesele colegilor, să aprecieze obiectiv succesele altora. Jocul didactic este propus, organizat şi condus de către educatoare, în scopul realizării unor sarcini didactice precise. Există o mare varietate de jocuri didactice, inspirate din jocurile spontane ale copiilor, dar urmărind obiective intelectuale, motrice, de socializare, de reactualizare a unor cunoştinţe însuşite sau de exersare a unor deprinderi. Jocurile didactice reprezintă o formă de învăţământ accesibilă, plăcută şi atractivă, ce corespunde particularităţilor psihice ale copiilor preşcolari. Utilizând jocul ca activitate didactică, educatoarea apare din ce în ce mai puţin ca sursă a cunoaşterii şi din ce în ce mai mult ca arbitru al activităţii de cunoaştere şi formare a copiilor. Ea nu mai este în faţa grupului, ci în interiorul său, face parte din acesta, şi are datoria să-i asigure activitatea eficientă. De fapt, adevărata misiune a oricărui educator este aceea de a-l învăţa pe copil să se lipsească de el, să se descurce singur Condiţia reuşitei ţine de corelaţia conţinut-scop, de accesibilitatea sarcinilor, de stabilirea atentă a regulilor. Astfel, copilul este dirijat „miraculos” de la joc la învăţătură. Jocul ca formă de activitate instructiv-educativă asigură un cadru organizatoric inedit, asemănător lecţiei din învăţământul primar. Un joc didactic este alcătuit din: • • • • • obiective; conţinut; sarcina didactică; regulile jocului; acţiunea de joc. Ca orice activitate organizată cu copiii, jocul didactic trebuie pregătit în prealabil cu multă atenţie, pentru a asigura buna lui desfăşurare şi, mai ales, pentru ne asigura că finalul lui va fi o reuşită. Dintre măsurile prealabile luate în acest sens le precizăm pe cele mai importante:  planificarea judicioasă a jocurilor didactice, ţinând cont de tematica propusă de programă;    cunoaşterea amănunţită a jocului didactic planificat; raportarea jocului la particularităţile de vâstă şi individuale ale copiilor; întocmirea unei schiţe de proiect cu principalele obiective urmărite, precum şi cu strategia aleasă;  • • • • • pregătirea grupului de copii. Momentele jocului didactic sunt următoarele: introducerea în joc (discuţii pregătitoare); anunţarea titlului jocului şi a obiectivului urmărit; prezentarea materialului; explicarea şi demonstrarea regulilor jocului; fixarea regulilor (jocul de probă); executarea jocului de către copii; complicarea jocului, introducerea unor noi variante; încheierea jocului (evaluarea conduitei individuale sau de grup). Educatoarea asigură un climat psihologic şi social de manifestare şi de dezvoltare a micilor preşcolari pe primele trepte ale şcolarităţii. Această formă de activitate, dominantă în grădiniţă, are o încărcătură pedagogică modernă, conferită de ideea jocului pur, dar şi de armonizarea cu orientările metodologice noi. Spiritul jocului este promovat în procesul • • • educaţiei. Prins în joc, preşcolarul este obligat să acceadă la metodele şi căile accesibile lui de cunoaştere, începând să achiziţioneze orice cunoştinţe de care are nevoie. Datorită conţinutului şi modului de desfăşurare, jocurile didactice sunt mijloace eficiente de activizare a întregii clase, dezvoltă spiritul de echipă, de întrajutorare, formează şi dezvoltă deprinderi practice elementare şi de muncă organizată. Ele contribuie la dezvoltarea stăpânirii de sine, a autocontrolului ca şi a spiritului de independenţă, a perseverenţei, a spiritului colectiv şi a altor calităţi de voinţă şi caracter. În joc copiii învaţă să se ajute unii pe alţii, să se bucure de succesele colegilor, să aprecieze obiectiv succesele altora. Jocul didactic este propus, organizat şi condus de către educatoare, în scopul realizării unor sarcini didactice precise. Există o mare varietate de jocuri didactice, inspirate din jocurile spontane ale copiilor, dar urmărind obiective intelectuale, motrice, de socializare, de reactualizare a unor cunoştinţe însuşite sau de exersare a unor deprinderi. Jocurile didactice reprezintă o formă de învăţământ accesibilă, plăcută şi atractivă, ce corespunde particularităţilor psihice ale copiilor preşcolari. Utilizând jocul ca activitate didactică, educatoarea apare din ce în ce mai puţin ca sursă a cunoaşterii şi din ce în ce mai mult ca arbitru al activităţii de cunoaştere şi formare a copiilor. Ea nu mai este în faţa grupului, ci în interiorul său, face parte din acesta, şi are datoria să-i asigure activitatea eficientă. De fapt, adevărata misiune a oricărui educator este aceea de a-l învăţa pe copil să se lipsească de el, să se descurce singur Eficienţa jocului didactic depinde de cele mai multe ori de felul în care educatoarea ştie să asigure o concordanţă între tema jocului şi materialul didactic existent, de felul în care ştie să folosească cuvântul ca mijloc de îndrumare a copiilor prin întrebări, răspunsuri, indicaţii, explicaţii, aprecieri. Rolul şi importanţa jocului didactic constau în faptul că el facilitează procesul de asimilare, fixare şi consolidare a cunoştinţelor, iar datorită caracterului său formativ influenţează dezvoltarea personalităţii elevului. Jocul didactic este un important mijloc de educaţie care pune în valoare şi antrenează capacităţile creatoare ale preşcolarului. 